open-index/open-wikipedia-markdown huggingface dataset:
Austrumķīnas dzelzceļš

thumb|Austrumķīnas dzelzceļa karte (1903—1919)
thumb|Austrumķīnas dzelzceļa birojs Harbinā
thumb|Austrumķīnas dzelzceļa tilts Harbinā (2010)
**Austrumķīnas dzelzceļš** (, ), kopš 1945. gada augusta — Ķīnas Čančuņas dzelzceļš, kopš 1953. gada — Harbinas dzelzceļš, ir dzelzceļu tīkls Iekšējā Mongolijā un Mandžūrijā, kas savieno Čitu ar Vladivostoku un Daliaņas (Daļnijas) ostu un Liaodunas pussalu (Dienvidmandžūrijas dzelzceļš).

## Vēsture
Austrumķīnas dzelzceļu uzbūvēja pēc Pirmā Ķīnas—Japānas kara un Krievijas invāzijas Mandžūrijā no 1897. līdz 1903. gadam kā daļu no Transsibīrijas dzelzceļa. Projektu finansēja Krievijas—Ķīnas banka (*Русско-Китайский банк*). Bokseru sacelšanās laikā 1900. gadā ķīniešu strādnieki iznīcināja aptuveni 700 kilometru sliežu ceļa. Sekojošās soda ekspedīcijas laikā Krievijas Impērijas karaspēks pārņēma kontroli pār Austrumķīnas dzelzceļu.

1904. gada 8. februārī Japāna uzbruka Portartūrai, sākot Krievijas—Japānas karu. Ar 1905. gada 5. septembra Portsmutas miera līgumu Krievija atzina Japānas kontroli pār Koreju, kā arī Dienvidmandžūrijas dzelzceļu, Portartūru un Daļņiju. Tas spieda Krievijas Impēriju līdz 1917. gadam izbūvēt jaunu līniju pa savu teritoriju no Čitas caur Habarovsku uz Vladivostoku. Krievijas pilsoņu kara laikā no 1918. līdz 1920. gadam kontroli pār dzelzceļa līniju pārņēma Japānas Impērijas karaspēks. Šajā laikā Padomju Krievijas valdība 1919. gada 25. jūlijā publicēja manifestu, kurā deklaratīvi atteicās no Krievijas Impērijas pretenzijām Ķīnā, taču vēlāk mainīja šo nodomu un līdz 1929. gadam Padomju Savienība ieņēma lielāko daļu no visām Ķīnas Austrumu dzelzceļa stacijām, kas izraisīja Padomju-Ķīnas robežkaru. 1929. gada 22. decembrī ķīnieši Habarovskā bija spiesti parakstīt miera līgumu un atteikties no pretenzinām uz Austrumķīnas dzelzceļa pārvaldi.

Tomēr 1935. gadā PSRS bija spiesta pārdot Austrumķīnas dzelzceļu Japānas marionešu valstij Mandžukuo, kas platsliežu dzelzceļu (1524 mm) pārveidoja par normālplatuma dzelzceļu (1435 mm). Pēc Mandžūrijas operācijas 1945. gadā Padomju Savienība atkal pārņēma Austrumķīnas dzelzceļu līdz 1950. gada 14. februārim, kad to nodeva Ķīnas Tautas Republikai. Lišunkou (agrāko Portarturu) atdeva ĶTR tikai 1955. gadā.

## Ārējās saites
Orhonas aimaks

**Orhonas aimaks** () ir viens no Mongolijas aimakiem. Atrodas valsts ziemeļdaļā, robežojas ar Selenges aimaku austrumos un Bulganas aimaku ziemeļos, rietumos un dienvidos. Aimaka centrs un lielākā apdzīvotā vieta ir Erdeneta, bet otra lielākā apdzīvotā vieta ir Džargalantas agropilsētiņa. Administratīvi iedalās 2 sumos. Erdenetai kopš 1976. gada bija centrālās pakļautības pilsētas statuss, bet 1994. gadā tā reorganizēta par patstāvīgu aimaku.

## Ģeogrāfija
Aimaks atrodas kalnainajā valsts ziemeļdaļā Orhonas pietekas Hangalas ielejā Burena grēdas dienvidu pakājē. Daudz derīgo izrakteņu. Galvenās saimniecības nozares ir kalnrūpniecība un metalurģija — Erdenetā darbojas vara un molibdēna rūdu pārstrādes kombināts.

## Ārējās saites
Zaļā līnija (Kipra)

thumb|ANO buferzona kartē ir attēlota gaiši zilā krāsā
**Zaļā līnija** ir demarkācijas līnija, kas sadala Kipru divās daļās — starptautiski atzīto Kipras Republiku (dienvidos) un pašpasludināto Ziemeļkipras Turku Republiku (ziemeļos). Tā oficiāli tiek dēvēta par ANO kontrolēto Buferzonu Kiprā un atrodas ANO miera uzturēšanas spēku (UNFICYP) pārraudzībā.
thumb|ANO buferzonas brīdinājuma zīme Kipras grieķu pusē netālu no Ledras robežšķērsošanas vietas, ar skatu uz turku pusi
Līnija tika izveidota 1964. gadā pēc etniskajiem konfliktiem starp grieķu un turku kopienām, taču tā tika paplašināta 1974. gadā pēc Turcijas militārās intervences Kiprā. Zaļā līnija stiepjas aptuveni 180 km garumā, un tās platums dažādās vietās variē no dažiem metriem līdz vairākiem kilometriem. Tā šķērso arī Kipras galvaspilsētu Nikosiju, padarot to par pēdējo sadalīto galvaspilsētu Eiropā. Mūsdienās Zaļajā līnijā ir vairāki robežšķērsošanas punkti, kas ļauj pārvietoties starp abu pušu kontrolētajām teritorijām. Lielākā daļa Zaļās līnijas ir neapdzīvota un nepieejama civiliedzīvotājiem. Dažās vietās tā ir stipri militarizēta, bet citās vietās daba ir pārņēmusi pamestās teritorijas. ANO un lielākā daļa valstu atzīst tikai Kipras Republiku un uzskata Turcijas klātbūtni ziemeļos par okupāciju.

Kopš 2003. gada ir atvērti vairāki kontrolpunkti, kas ļauj Kipras grieķiem un turkiem ceļot starp abām teritorijām. Pazīstamākie punkti ir *Ledra Palace* un *Ledra Street* Nikosijā. Daudzi Kipras turki strādā dienvidos, un ekonomiskās attiecības starp abām pusēm ir pieaugušas, tomēr politiskais konflikts joprojām nav atrisināts.

Lai gan visa Kipra *[[De iure|de jure]]* ir ES teritorija, ES likumi neattiecas uz Ziemeļkipru, jo tā netiek atzīta par neatkarīgu valsti.

## Termina izcelsme
Termins “Zaļā līnija” radās 1964. gadā, kad britu ģenerālis Pīters Jangs (*Peter Young*) ar zaļu pildspalvu iezīmēja demarkācijas līniju kartē, lai atdalītu Kipras grieķu un turku kopienas.

## Skatīt arī
* Akrotiri un Dekelija

## Ārējās saites
Vītezslavs Hornigs

**Vītezslavs Hornigs** (; dzimis  Jilemnicē) ir Čehijas biatlonists.

## Karjera
Ar biatlonu V. Hornigs sāka nodarboties 2010. gadā, starptautiskās sacensībās debitēja 2016. gada Pasaules čempionātā jauniešiem, ieņemot 43., 44. un 46. vietu. Viņš startēja arī 2016. gada ziemas jaunatnes olimpiskajās spēlēs, ieņemot 9. vietu jauktajā stafetē, 14. sprintā un 22. vietu iedzīšanā. 2016.—2017. gada sezonā viņš sāka piedalīties IBU Junioru kausa sacensībās. Arī nākamajā sezonā startēja IBU kausā junioriem. 2018. gada Eiropas čempionātā junioriem viņš individuālajā distancē izcīnīja bronzas medaļu. 2018. gada Pasaules čempionātā jauniešiem Otepē Hornigs ieguva bronzu sprintā un sudraba godalgu stafetē.

2018. gada decembrī pirmo reizi startēja IBU kausa sacensībās pieaugušajiem. Pasaules kausa sacensībās pirmo reizi piedalījās  Ansī un ieņēma 71. vietu sprintā. Uzreiz pēc tam atgriezās otrā līmeņa sacensībās un 2020. gada 12. janvārī Brezno ieguva savu pirmo pjedestālu IBU kausa izcīņā, izcīnot otro vietu sprintā. 2020. gada Eiropas čempionātā junioriem Hohfilcenē izcīnīja zeltu individuālajā distancē un sudrabu sprintā. 2021. gada Pasaules čempionātā junioriem Obertilliahā visās disciplīnās iekļuva labāko desmitniekā, bet stafetē kopā ar Tomāšu Mikisku, Jonāšu Marečeku un Mikulāšu Karlīku izcīnīja bronzu.

2024. gada janvārī Rūpoldingā Hornigs ieguva savu pirmo punktu Pasaules kausa ieskaitē, iedzīšanā finišējot 40. vietā. 2024. gadā pirmo reizi piedalījās Pasaules čempionātā, kas norisinājās Nove Mesto Morāvijā, Čehijā. Individuālajā distancē viņš ieņēma 46. vietu. Startēja arī stafetē, kur viņam bija uzticēts veikt pēdējo posmu, un ieguva 7. vietu. 2025. gada janvārī Rūpoldingā sasniedza jaunu karjeras rekordu, individuālajā 20 km distancē izcīnot 5. vietu. 2025. gada Pasaules čempionātā Lencerheidē kopā ar Džesiku Jislovu, Terezu Vobornīkovu un Mihalu Krčmāržu izcīnīja sudraba medaļu jauktajā stafetē.

## Karjeras rezultāti

### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Pēterburgas Pētera skola

thumb|Pēterburgas Pētera skola (1912)
**Pēterburgas Pētera skola** (, ), kopš 1991. gada Pēterburgas 222. vidusskola ar padziļinātu vācu valodas apguvi "Petrišūle", ir vecākā skola Pēterburgā, dibināta 1709. gadā.

Dibināta drīz pēc Ingrijas ieņemšanas Lielā Ziemeļu kara laikā kā Pētera un Pāvila luterāņu baznīcas skola luterticīgo iedzīvotāju bērniem, vēlāk pārdēvēta par Sv. Pētera Vācu pamatskolu. Pašreizējā skolas ēka Ņevas prospektā 22-24 celta 1760. gadu sākumā, un tajā ir notikušas vairākas rekonstrukcijas: 1799., 1876.—1877. un 1913.—1915. gadā. PSRS laikā pārdēvēta par Ļeņingradas pilsētas Kuibiševa rajona Vienoto padomju darba skolu Nr. 14 (*Единая Советская Трудовая школа № 14*), vēlāk par 222. vidusskolu.

## Ārējās saites
Bulganas aimaks

**Bulganas aimaks** () ir viens no Mongolijas aimakiem. Atrodas valsts ziemeļdaļā, robežojas ar Krievijas Burjatijas republiku ziemeļos, Selenges, Orhonas un Centra aimakiem austrumos, Uvurhangaja aimaku dienvidos un Arhangaja un Huvsgula aimakiem rietumos. Aimaka centrs un lielākā apdzīvotā vieta ir Bulgana. Administratīvi iedalās 16 sumos. Aimaks dibināts 1938. gadā, nodalot no Selenges aimaka. 1994. gadā no Bulganas aimaka patstāvīgā Orhonas aimakā nodalīta Erdenetas centrālās pakļautības pilsēta.

## Ģeogrāfija
Aimaks atrodas kalnainajā valsts ziemeļdaļā Selengas upes baseinā; šeit plūst arī tās lielākā pieteka Orhona. Augstākais kalns ir Davlans  vjl. Daudz derīgo izrakteņu (akmeņogles). Galvenās saimniecības nozare ir lopkopība, mežrūpniecība un kalnrūpniecība. Aimaka rietumdaļā atrodas Urantogo vulkānu rajons — viens no aimaka apmeklētākajiem tūrisma objektiem, bet dienvidos — daļa no Hugnu-Tarnas nacionālā parka.

## Atsauces

## Ārējās saites
Jakima

**Jakima** () ir pilsēta ASV, Vašingtonas štatā. 2020. gadā Jakimā dzīvoja 96 968 iedzīvotāji.

Jakima atrodas aptuveni 100 km uz dienvidaustrumiem no Reinīra kalna. Pilsēta atrodas Jakimas upes ielejā, kas ir produktīvs lauksaimniecības reģions, pazīstams ar ābolu un apiņu audzēšanu, kā arī vīna ražošanu. Lielākā daļu ASV audzēto apiņu nāk no Jakimas ielejas.

## Cilvēki
Jakimā ir dzimuši:

* Kails Maklahlens (1959) — aktieris.

## Atsauces

## Ārējās saites

* 
* Mājaslapa
Bilingema

**Bilingema** () ir pilsēta ASV, Vašingtonas štatā. 2020. gadā Bilingemā dzīvoja 91 482 iedzīvotāji.

Bilingema atrodas Sališu jūras krastā, aptuveni 34 km uz dienvidiem no ASV un Kanādas robežas. Pilsētā atrodas Rietumu Vašingtonas Universitāte, kā arī Bilingemas starptautiskā lidosta. 

## Cilvēki
Bilingemā ir dzimuši:
* Billijs Bērks (1966) — aktieris

## Atsauces

## Ārējās saites

* 
* Mājaslapa
Kumakivi akmens

**Kumakivi akmens** () ir liels balansējošais akmens, kas atrodas Rukolahti pašvaldībā Dienvidkarēlijā, Somijā. 7 metrus platais laukakmens atrodas uz izliektas pamatieža virsmas ar ļoti mazu atbalsta virsmu, taču tik stingri, ka to nevar sašūpot ar cilvēka spēku.

## Apraksts un atrašanās vieta
Tulkojumā no somu valodas Kummakivi nozīmē “dīvains akmens”.

Tiek lēsts, ka piecus metrus augstais un septiņus metrus platais akmens sver aptuveni 500 tonnas. Klints zem akmens ir pilnīgi gluda. Kopš 20. gadsimta 80. gadiem laukakmeņa virsotnē aug neliela priede.

Kumakivi atrodas mežā Rukolahti pašvaldības rietumu daļā, netālu no robežas ar Pumalas pašvaldību. Tiek uzskatīts, ka akmens šajā vietā nonācis ledāja kušanas rezultātā aptuveni pirms 11 000-12 000 gadu. Netālu atrodas arī vairāki mazāki laukakmeņi, iespējams, tiem visiem ir viena izcelsme.

Kopš 1962. gada akmenim ir Somijas dabas pieminekļa aizsardzības statuss.

## Atsauces

## Ārējās saites
* Unusualplaces.org
* Aliens.lv
* Näitä polkuja tallaan blogi 27.5.2017: Kummakivi blogspot
Mega (televīzijas kanāls)

***Mega*** ir Čīles televīzijas kanāls, kas pieder *Grupo Bethia*. To 1990. gada 23. oktobrī dibināja Rikardo Klaro. Tās galvenā mītne atrodas Santjago.

## Atsauces

## Ārējās saites
*
El Trece

***El Trece*** ir Argentīnas televīzijas kanāls, kas pieder *Grupo Clarín*. To dibināja 1960. gada 1. oktobrī. Tā galvenā mītne atrodas Buenosairesā.

## Atsauces

## Ārējās saites
*
CTV Television Network

***CTV Television Network*** (zināms kā **CTV**) ir Kanādas televīzijas tīkls, kas pieder *Bell Media*. To 1961. gada 1. oktobrī dibināja Spenss Kaldvels. Tās galvenā mītne atrodas Toronto.

## Atsauces

## Ārējās saites
*
Poligona iela

**Poligona iela** ir iela Daugavpilī, Križu apkaimē. Poligona iela sākas no meža ceļa pie dzelzceļa līnijas (Daugavpils apvedceļš), ved austrumu virzienā un beidzas krustojumā ar Viršu ielu. Ielas turpinājums ir autoceļa V680 aizpilsētas posms A6 šosejas virzienā. Poligona ielā ir pārsvarā dzīvojama apbūve.

Poligona ielas kopējais garums ir aptuveni 750 metri, satiksmes kustība norit abos virzienos. Ielas sākumā ir grants segums, bet apmēram 160 metru garumā no krustojuma ar Viršu ielu Poligona iela ir asfaltēta. Sabiedriskais transports pa Poligona ielu nekursē, bet krustojumā ielas galā atrodas 12. un 22. maršrutu galapunkts "Križi".

Poligona ielā ir trīs neapdzīvotās piecstāvu mājas (Nr. 40, 42 un 52), kuras stāv nepabeigtas kopš padomju laikiem.

## Ielu savienojumi
Poligona iela ir savienota ar šādām ielām:
* Azovas iela (T veida krustojums)
* Medus iela (T veida krustojums)
* Mazā Viršu iela (T veida krustojums)
* Viršu iela
*  (ielas turpinājums)

## Atsauces
Bulgana

**Bulgana** () ir pilsēta un sums (pagasts) Mongolijas ziemeļos, Bulganas aimaka administratīvais centrs un lielākā apdzīvotā vieta. Atrodas Orhonas pietekas Ačūtas krastos  no valsts galvaspilsētas Ulanbatoras. Lopkopības un lauksaimniecības rajona centrs, attīstīta pārtikas rūpniecība.

Apdzīvotā vieta kā pilsēta dibināta 1938. gadā kā jaundibinātā Bulganas aimaka centrs apvidū, kas 17. gadsimtā bija Kalmiku hanistes taiši Daičina rezidence un kur atradās Daičina klosteris.

Pilsētā vairākas skolas, slimnīca.

## Atsauces

## Ārējās saites
Stāvā iela (Daugavpils)

**Stāvā iela** ir iela Daugavpilī, Vecajā un Jaunajā Forštatē. Stāvā iela sākas krustojumā ar Artilērijas ielu, ved austrumu virzienā un beidzas krustojumā ar Stabu ielu. Stāvās ielas turpinājums ir Tartu iela.

Ielā ir dzīvojamo māju apbūve: Vecajā Forštatē tās ir privātmājas, bet Jaunajā Forštatē (aiz Sausās ielas) — piecstāvu mājas.

Stāvās ielas kopējais garums ir 582 metri. Tās posms Vecajā Forštatē ir klāts ar grants segumu, bet Jaunajā Forštatē — ar asfaltu. Visā ielas garumā satiksmes kustība norit abos virzienos pa vienu joslu. Sabiedriskais transports pa Stāvo ielu nekursē.

Ielas nosaukums laika gaitā nekad nav mainījies.

## Ievērojamie objekti
* Nr. 23 — Bērnu klubs "Sudraba avoti".

## Ielu savienojumi
Stāvā iela ir savienota ar šādām ielām:
* Artilērijas iela
* Baložu iela
* Sausā iela (T veida krustojums)
* Telts iela
* Stabu iela
* Tartu iela (ielas turpinājums)

## Atsauces
Elza Bleidele

**Elza Bleidele** (dzimusi  Cēsīs) ir latviešu biatloniste, Pasaules kausa dalībniece.

## Karjera
E. Bleidele nāk no Cēsīm. Trenēties biatlonā sākusi pie treneres Anželas Brices, kopā ar klases biedreni Esteri Volfu.

2022. gada decembrī pirmo reizi piedalījās IBU kausā junioriem. 2023. gada janvārī piedalījās Eiropas jaunatnes olimpiskajā festivālā Forni Avoltri. Sprintā ienēma 48. vietu, individuālajā distancē ierindojās 46. vietā, bet jauktajā stafetē bija 10. vietā. 2023. gada februārī piedalījās Eiropas čempionātā biatlonā junioriem, kas risinājās Madonā. Individuālajā distancē ieņēma 67. vietu, sprintā ierindojās 66. vietā, startēja arī jauktajā stafetē, kur Latvijas komanda ieņēma 13. vietu.

2024. gada Eiropas čempionātā junioriem labāko rezultātu sasniedza distancē ar kopēju startu, ieņemot 22. vietu. 2024. gada Pasaules čempionātā jauniešiem Otepē sprintā izcīnīja 7. vietu. Drīz pēc tam tā paša gada martā Obertilliahā debitēja IBU kausā pieaugušajiem ar 54. vietu īsajā (12,5 km) individuālajā distancē. Jau nākamajā startā sprintā ieguva 38. vietu un izpildīja kvalifikāciju dalībai Pasaules kausā.

Pasaules kausa sacensības debitēja  Ansī ar 79. vietu sprintā. 2025. gada janvārī Antholcā pirmo reizi tika iekļauta stafetes komandas sastāvā Pasaules kausa posmā, veica otro posmu, bet komanda tika vēlāk apsteigta par apli un ierindojās 18. vietā. 2025. gada Eiropas čempionātā startēja tikai stafetē, kur kopā ar Esteri Volfu, Baibu Bendiku un Sandru Buliņu ieņēma 9. vietu. Tajā pašā gadā pirmo reizi piedalījās arī Pasaules čempionātā pieaugušajiem un ieņēma 83. vietu sprintā un 78. vietu 15 km individuālajā distancē.

2026. gada Eiropas čempionātā junioriem Imatrā labāko rezultātu sasniedza individuālajā distancē, kur ieguva 4. vietu. Tā paša gada Eiropas čempionātā pieaugušajiem Šūšēnā Bleidele individuālajā distancē izcīnīja 6. vietu. Pasaules čempionātā junioriem Vācijā kopā ar Matīsu Meirānu, Rihardu Lozberu un Esteri Volfu uzvarēja jauktajā stafetē.

## Karjeras rezultāti

### Pasaules čempionāts

### Eiropas čempionāts

### Pasaules čempionāts jauniešiem un junioriem

### Eiropas čempionāts junioriem

## Atsauces

## Ārējās saites
Mārene Kirkeide

**Mārene Jelmeseta Kirkeide** (; dzimusi ) ir norvēģu biatloniste,  čempione sprintā.

M. Kirkeide nāk no Strinas — tā paša ciema Norvēģijas rietumos, no kura nāk izcilie norvēģu biatlonisti brāļi Juhanness Tīngnēss Bē un Tarjeijs Bē.

## Karjera
Starptautiskās sacensībās debitēja 2022. gada Pasaules čempionātā jauniešiem un junioriem Soldžerholovā, ASV. Viņa uzvarēja sprintā jauniešu kategorijā, bet stafetē jau startēja junioru līmenī un ieguva 4. vietu. 2022. gada novembrī, 19 gadu vecumā, debitēja IBU kausa sacensībās pieaugušajiem ar 8. vietu sprintā. Tajā pašā posmā 15 km individuālajā distancē sasniedza arī pirmo IBU kausa pjedestālu, ar vienu kļūdu šaušanā izcīnot otro vietu. Nākamajā posmā Ridnaunā iedzīšanā izcīnīja pirmo uzvaru IBU kausā. Viņa arī guva panākumus IBU kausa posmā Brezno-Osrbljē, uzvarot supersprintā un jauktajā stafetē.  Rūpoldingā debitēja Pasaules kausa sacensībās, ieņemot 50. vietu 15 km individuālajā distancē. Kirkeide 2023. gadā piedalījās arī Eiropas čempionātā Lencerheidē. Lai gan individuāli neizdevās iekļūt labāko desmitniekā, viņa tika iekļauta jauktās stafetes komandā un kopā ar Karolīni Erdāli, Erlennu Bjentegoru un Vēbjērnu Sērumu izcīnīja zelta medaļu. IBU kausa sezonas noslēgumā Kenmorā Kirkeide nodrošināja vēl divas uzvaras sprintā un jauktajā stafetē, nopelnot vietu Pasaules kausa finālposmā Holmenkollenē. Tur ieguva pirmos Pasaules kausa ieskaites punktus, sprintā ieņemot 25. vietu.

2023.—2024. gada sezonā startēja gan IBU kausa, gan Pasaules kausa posmos. 2024. gada Eiropas čempionātā izcīnīja trīs zelta medaļas (individuālajā distancē, iedzīšanā un jauktajā stafetē) un sudraba godalgu sprintā. 2024.—2025. gada sezonu sāka Pasaules kausā un jau pirmajā posmā Kontiolahti izcīnīja trešo vietu stafetes komandas sastāvā. Pirmo individuālo pjedestālu Pasaules kausa posmos guva  Oberhofā, kur piekāpjoties tikai francūzietei Polai Botē izcīnīja otro vietu sprintā. Arī pēc divām dienām iedzīšanā ieguva otro vietu. 2025. gada februārī debitēja Pasaules čempionātā un izcīnīja sudraba medaļu stafetē un bronzu distancē ar kopēju startu. 2024.—2025. gada Pasaules kausa kopvērtējumā ieņēma 10. vietu.

 Ansī distancē ar kopēju startu izcīnīja savu pirmo uzvaru karjerā Pasaules kausa posmos.

Savā pirmajā olimpiādē 2026. gada ziemas olimpiskajās spēlēs viņa kļuva par čempioni sprinta distancē, ieguva sudraba medaļu iedzīšanā un bronzu sieviešu stafetē.

## Karjeras rezultāti

### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
2025. gada Četru nāciju turnīrs hokejā

**2025. gada Četru nāciju turnīrs hokejā** () bija starptautisks hokeja turnīrs, kas sākās 2025. gada 12. februārī un beidzās 20. februārī. Spēles tika aizvadītas *[[Bell Centre]]* arēnā Monreālā un *[[TD Garden]]* Bostonā. *4 Nations Face-Off* bija turnīrs, ko rīkoja Nacionālā hokeja līga (NHL) un kurā piedalījās tikai NHL spēlētāji, uz laiku aizstājot NHL ikgadējo Zvaigžņu spēli. Turnīrā komandas, kas pārstāvēja Kanādu, Somiju, Zviedriju un Amerikas Savienotās Valstis, savā starpā izspēlēja apļa turnīru, kam sekoja vienas spēles fināls starp divām labākajām komandām.

Turnīrā uzvarēja Kanādas izlase, kas fināla papildlaikā ar 3:2 pieveica ASV.

## Arēnas

## Komandas

### Kanādas izlase

### Somijas izlase

### Zviedrijas izlase

### ASV izlase

## Apļa turnīrs

## Fināls

## Rezultatīvākie spēlētāji

## Atsauces

## Ārējās saites
*
Nautrēnu iela (Rīga)

**Nautrēnu  iela** ir puslokveida iela Rīgā, Vidzemes priekšpilsētas Brekšu apkaimē. Tā sākas un beidzas krustojumā ar Biķernieku ielu. Ielas kopējais garums ir 532 metri, tā ir klāta ar asfalta segumu. Ielā ir daudzstāvu dzīvojāmo māju apbūve. 

Iela tika izveidota 1992. gadā un kopš tā laika tās nosaukums netika mainīts. Iela ir nosaukta par godu Nautrēniem, ciemam Rēzeknes novada Nautrēnu pagastā.

## Atsauces
44. armijas korpuss

**44. armijas korpuss ** (*44-й армейский корпус*) ir Krievijas Sauszemes spēku militārais formējums Ļeņingradas kara apgabalā, kuru izveidoja 2024. gadā pēc Krievijas uzbrukuma Ukrainai un Somijas uzņemšanas NATO. 

44. armijas korpuss izvietots Karēlijas Republikas teritorijā, tajā ietilpst 72. motorizēto strēlnieku divīzija un 128. atsevišķā motorizēto strēlnieku brigāde. 

## Ārējās saites
Kauja pie Krutiem (2022)

**Kauja pie Krutiem** () bija kauja, kas notika 2022. gada 28. februārī un 1. martā, starp Pamjatnes un Horoše Ozero ciemiem Ņižinas rajonā, Čerņihivas apgabalā, Krievijas iebrukuma Ukrainā laikā. Šajā vietā 104 gadus iepriekš notika kauja pie Krutiem Ukraiņu—padomju kara laikā starp Padomju Krievijas un Ukrainas TR bruņotajiem spēkiem.

## Notikumu gaita

### 28. februāris
Ukrainas spēku mobilās daudzlādiņu raķešu palaišanas iekārtas BM-27 ''Uragan'' uguns trieciena postījumu rezultātā iebrucēju kolonnas kustība tika aizkavēta. Pēc Krutu teritoriālās kopienas vadītāja Oleha Buzuna teiktā, Krievijas karaspēks zaudēja aptuveni 200 iebrucēju.

### 1. marts
Starp Pamjatnes un Horoše Ozero ciemiem notika kauja starp Ukrainas bruņotajiem spēkiem, Ukrainas teritoriālās aizsardzības spēki no vienas puses un no otras — Krievijas okupantiem. Krievijas karavīri nokļuva vietējā veikalā, šāva un fotografējās uz Krutu varoņu memoriāla fona. Ap 200 nogalināto krievu kareivju un virsnieku mirstīgās atliekas ar 2 KAMAZ kravas automašīnām izveda cauri Plisku ciemam uz Sumu apgabalu.

## Skatīt arī
* Kauja pie Krutiem

## Atsauces

## Ārējās saites
Oranžās brīvdienas

**"Oranžās Brīvdienas"** (zināmas arī kā **OB**) ir latviešu mūzikas grupa, kas izveidota 2000. gadā. Grupa izpilda dziesmas, kas apvieno ska, regeju, metālu, roku un tautas mūzikas elementus.

= Vēsture =
"Oranžās Brīvdienas" dibināja dziesmu autors un izpildītājs Ints Ķergalvis, zināms kā Speiss, 2000. gada martā Kuldīgā kopā ar draugiem un vietējiem mūziķiem. Lai gan grupas sastāvs un muzikālais stils gadu gaitā ir mainījies, pēdējos desmit gados sastāvs bija palicis nemainīgs.

2025. gada 20. janvārī grupas līderis Ints Ķergalvis negaidīti aizgāja mūžībā. Pēc viņa aiziešanas grupas solista lomu uzņēmās Aleksis Uss.

## Pašreizējais sastāvs
* Aleksis Uss — Solists
* Čakste (Kaspars Čakste) — Solo ģitāra, mandolīna
* Marts (Marts Sildniks) — Ritma ģitāra
* Mario (Māris Ozoliņš) — Bungas
* Kristaps Ezeriņš — Bass
* Brunis (Nauris Bruņinieks) — Trompete
* Max (Maksims Starodubovs) — Trombons
* Ričis (Ritvars Šilkovs) — Saksofons

## Uzstāšanās un tūres
Oranžās Brīvdienas ir uzstājušās teju visos Latvijas mūzikas klubos un festivālos, tostarp tādos lielos pasākumos kā *[[Positivus]]*, *[[Summer Sound]]*, *[[Laba Daba]]* un *[[Burning Summer]]*. Grupa ir koncertējusi arī Eiropā un Āzijā, ar uzstāšanās reizēm Lietuvā, Igaunijā, Somijā, Ukrainā, Rumānijā, Bulgārijā, Ziemeļmaķedonijā, Vācijā, Nīderlandē, Beļģijā, Francijā, Čehijā, Indijā un Nepālā.

## Diskogrāfija

### Albumi
* *Everybadi Tancevak* (2011)
* *Spīd*' (2012)
* *Tilti* (2015)
* *Ārā* (2024)

### Singli
* *Turbo traktors* (2015)
* *Mazo Cilvēku Vārdā* (2017)
* *Debesis vaļā* (2019)

## Mūzikas stils
Oranžās Brīvdienas sevi dēvē par "Balagāna Pankroka Orķestri", kas apvieno ska, regeju, metālu, roku un latviešu tautas mūzikas elementus.

## Atsauces
Februāra iela

**Februāra iela** ir iela Daugavpilī, Gajoka apkaimē. Februāra iela sākas krustojumā ar Dzirnavu ielu, ved ziemeļaustrumu virzienā un beidzas strupceļā aiz krustojuma ar 1. Preču ielu. Februāra ielā ir daudzveidīga apbūve, pārsvarā dzīvojamā.

Ielas kopējais garums ir aptuveni 310 metri. No ielas sākuma līdz krustojumam ar Dzelzceļu ielu Februāra ielai ir asfalta segums, bet tālāk brauktuve nav izbūvēta. Vidējā posmā, starp Nometņu un Dzelzceļu ielu, satiksmes kustība atļauta tikai Dzelzceļu ielas virzienā. Ielas sarkano līniju platums ir 9 metri. Sabiedriskais transports pa Februāra ielu nekursē.

## Vēsture
Februāra iela () ir šīs ielas vienīgais nosaukums, laika gaitā tas nav mainījies.

Pirms Otrā рasaules kara Februāra iela sākās no Krasta ielas (tagad Bruģu iela). Pēckara gados teritorijas daļa nepārnumuru (ziemeļu) ielas pusē bija atvēlēta elektrostacijas paplašināšanai, bet teritorija pārnumuru ielas pusē, kur agrāk atradās pilsētas lielākais stadions, tika nodota būvniecības organizācijām. Arī tolaik gar visu ielu tika ierīkots sliežu ceļš līdz elektrostacijai, kas saglabājies līdz mūsdienām.

## Ievērojami objekti
272px|thumb|Februāra iela 33

* Nr. 24 — divstāvu dzīvojamā ēka, uzcelta 1907. gadā, reģiona nozīmes arhitektūras piemineklis. 1930. gados šeit atradās Kriminālās pārvaldes Daugavpils nodaļa, bet 1930. gadu otrajā pusē — apdrošināšanas biedrības "Drošība" birojs.
* Nr. 33 — divstāvu dzīvojamā ēka, uzcelta 1905. gadā, vietējās nozīmes arhitektūras piemineklis.
* Nr. 39/41 — šeit starpkaru periodā atradās ebreju bāreņu nams (ēkas tika iznīcinātas Otrā pasaules kara laikā).

## Ielu savienojumi
Februāra iela ir savienota ar šādām ielām:
* Dzirnavu iela
* Nometņu iela
* Dzelzceļu iela
* 1. Preču iela

## Atsauces
Ostrovska iela

**Ostrovska iela** ir iela Daugavpilī, Daugavas kreisajā krastā, Judovkas apkaimē. Ostrovska iela sākas krustojumā ar Lielo ielu, ved dienvidu virzienā un beidzas pie pilsētas robežas, krustojumā ar Austrumu ielu. Ostrovska ielā ir privātmāju apbūve.

Ostrovska ielas kopējais garums ir 283 metri, tā ir klāta ar grants segumu. Visā garumā satiksmes kustība norit abos virzienos pa vienu joslu. Sabiedriskais transports pa Ostrovska ielu nekursē.

Sākotnējais ielas nosaukums bija **Baznīcas iela**. Padomju okupācijas laikā iela tika pārdēvēta par godu padomju rakstniekam Nikolajam Ostrovskim (dažādi avoti kļūdaini apgalvo, ka iela nosaukta krievu dramaturga Aleksandra Ostrovska vārdā). 2022. gadā biedrība "Publiskās atmiņas centrs" aicināja pārdēvēt šo ielu par Emīla Dārziņa ielu, bet Daugavpils pilsētplānošanas un būvniecības departamenta sēdē tika nolemts saglabāt tagadējo nosaukumu.

## Ievērojami objekti
* Nr. 7 — Maļutkinas-Judovkas vecticībnieku draudzes lūgšanu nams (baznīca).

## Ielu savienojumi
Ostrovska iela ir savienota ar šādām ielām:
* Lielā iela (T veida krustojums)
* Austrumu iela (T veida krustojums)

## Atsauces
Grīšļu iela (Mārupe)

**Grīšļu iela** ir iela Mārupē. Grīšļu iela sākas krustojumā ar Meldriņu ielu un beidzas kā strupceļš, nesasniedzot Grāvkalnu ielu. Ielas kopējais garums ir 270 metri, tā klāta ar grants segumu. Grīšļu ielā ir savrupmāju dzīvojamā apbūve, arī tukši gruntsgabali.

Attīstības plānos paredzēta Grīšļu ielas pagarināšana un savienošana ar Grāvkalnu ielu.

## Ielu savienojumi
Grīšļu iela ir savienota ar šādām ielām:
* Meldriņu iela (T veida krustojums)

## Atsauces
Lapu pundurhameleons

**Lapu pundurhameleons** (*Brookesia micra*), ir hameleonu suga kas sastopama uz nelielas salas Nosi Hara, Madagaskarā. Atklāšanas brīdī tas bija mazākais zināmais hameleons un starp mazākajiem zināmajiem rāpuļiem, līdz 2021. gadā tika atklāts vēl mazākais nano-hameleons (*B. nana*). Pieaugušie Lapu pundurhameleoni var izaugt līdz 29 mm garumā.

## Vēsture
Lapu pundurhameleons pirmo reizi tika atklāts 2007. gadā Nosi Hara salā uz ziemeļiem no Madagaskaras, un to aprakstīja 2012. gadā zinātniskā komanda vācu zoologa Franka Glova vadībā.

## Apraksts
Lapu pundurhameleoni, kuru garums sasniedz 23—29 mm, ir vieni no mazākajiem rāpuļiem uz planētas. Viņi dzīvo Madagaskaras ziemeļu daļā tikai Nosi Hara salā. Mātītes ir 26—29 mm garas (ķermeņa garums bez astes 18—19 mm) un lielākas par tēviņiem (22—23,5 mm dzīvnieku galva ir vairāk izstiepta uz priekšu nekā platumā). Acis ir izliektas, 2—2,5 mm diametrā (mātītēm) un 1,7—2,2 mm tēviņiem. Muguras izcilnis sākas no acs līnijas aizmugurējās malas un beidzas pie astes pamatnes. Uz ķirzakas muguras ir 11 (retāk 12) radzes. Uz galvas ir neliela sekste.

Lapu pundurhameleona ādas krāsa mierīgā stāvoklī ir tumši brūna, tikai zem acīm ir bēši plankumi. Kad rodas briesmas, dzīvnieka brūnā āda pārklājas ar pelēkzaļiem plankumiem. Šādās situācijās galva un sekste kļūst pelēkbrūna, un aste iegūst dzeltenu krāsu, astes gals kļūst oranžā krāsā.

## Izplatība
Lapu pundurhameleons ir izplatīts tikai divos teritoriāli ierobežotos apgabalos Madagaskaras ziemeļu salā Nosi Hara. Dzīvnieki dzīvo tropu mežos, augošos sausā klimatā. Hameleoni dienas laikā pārvietojas starp kaļķakmens akmeņiem un kritušām lapām, un naktī uzkāpj uz zemu nokareniem koku zariem (5—10 cm augstumā).
thumb|Lapu pundurhameleona apdzīvotais biotops
Hameleona apdzīvotajā tewritorijā ir izplatījusies nelikumīga mežizstrāde, kas rada draudus sugai, tai kļūstot "jutīgai pret biotopu iznīcināšanu", uzskata viens no pētniekiem Jorns Kēlers. Tā kā hameleona apdzīvotais biotops ir ļoti specifisks un izplatības areāls niecīgs, sugai būtu liels izzušanas risks, ja notiktu ievērojama sugas dzīvotņu iznīcināšana.

## Atsauces

## Literatūra
* Frank Glaw, Jörn Köhler, Ted M. Townsend, Miguel Vences: *Rivaling the World’s Smallest Reptiles: Discovery of Miniaturized and Microendemic New Species of Leaf Chameleons (Brookesia) from Northern Madagascar.* В: *PLoS ONE* 7 (2), 2012. e31314, S. 1-24. 

## Ārejās saites
* reptile-database.org
Uvurhangaja aimaks

**Uvurhangaja aimaks** () ir viens no Mongolijas aimakiem. Atrodas valsts vidusdaļā, šeit atrodas valsts ģeogrāfiskais centrs. Robežojas ar Arhangaja un Bulganas aimakiem ziemeļos, Centra un Vidusgobi aimakiem austrumos, Dienvidgobi aimaku dienvidos un Bajanhongoras aimaku rietumos. Aimaka centrs un lielākā apdzīvotā vieta ir Arvaihēra, bet citas lielākās apdzīvotās vietas ir senā galvaspilsēta Harhorina, Ujanga un Batuldzija. Administratīvi iedalās 19 sumos. Aimaka teritorija atrodas senie Erdenedzū, Šanha un Tuvhuna budistu klosteri. Attīstīta lopkopība.

## Ģeogrāfija
Aimaka ziemeļu un ziemeļrietumu daļu aizņem Hangaja kalni; aimaka nosaukums tulkojams kā ‘Dienvidu Hangajs’. Uz dienvidiem no Hangaja plešas stepju apgabali, bet aimaka dienviddaļā iestiepjas Gobi Altajs, ko no pārējās aimaka teritorijas atdala beznoteces Ezeru ieleja. Daudz derīgo izrakteņu — akmeņogles, zelts, krāsainie un retie metāli (volframs, molibdēns), dzelzsrūda, sāls. Aimaka ziemeļdaļā atrodas daļas no Hangaja nacionālā parka, Orhonas ielejas nacionālā parka un Hugnu-Tarnas nacionālā parka.

## Atsauces

## Ārējās saites
Lencerheide

**Lencerheide** (, ) ir apdzīvota vieta un kalnu kūrorts Graubindenes kantonā, Šveicē.

Ciemats atrodas paplašinātā ielejas daļā starp kantona galvaspilsētu Kūru ziemeļos un Tīfenkasteli. Augstā ieleja veido pāreju bez oficiāla nosaukuma, ko bieži dēvē par Lencerheides pāreju. Lencerheide ir pazīstama kā slēpošanas kūrorts, populāra vieta ir Heidzē ezers, kas ziemā ir aizsalis. 2013. gada beigās Lencerheides slēpošanas kūrorts tika savienots ar trošu vagoniņu ar Arozas kūrortu, kopš tā laika transporta caurlaides ir pieejamas abiem kūrortiem. Uz Arozu un citu Graubindenes kantona kūrortu Davosu no Lencerheides var nokļūt arī pa pārgājienu takām.

Lencerheidē un tās apkārtnē regulāri notiek dažādi sporta pasākumi. Kopš 1983. gada tur notiek Pasaules kausa kalnu slēpošanā posmi. 2018. gadā Lencerhheidē notika Pasaules čempionāts kalnu riteņbraukšanā. Vairākas reizes Lencerheide ir organizējusi *[[Tour de Ski]]* posmus distanču slēpošanā. Tur notika arī 2025. gada Pasaules čempionāts biatlonā, kas tika aizvadīts *[[Roland Arena]]* biatlona stadionā.

## Atsauces

## Ārējās saites

* Lencerheides tūrisma biroja tīmekļa vietne
Harhorina

**Harhorina** () ir pilsēta un sums (pagasts) Mongolijas vidienē, Uvurhangaja aimaka otra lielākā apdzīvotā vieta. Atrodas Hangaja dienvidaustrumu priekškalnēs Orhonas upes labajā krastā  no valsts galvaspilsētas Ulanbatoras.

Mūsdienu apdzīvotā vieta dibināta 1956. gadā kā plaša Orhonas ielejas lauksaimniecības rajona sēklu audzēšanas centrs. 1957. gadā Harhorinas sums tika nodots no Arhangaja aimaka Uvurhangaja aimakā. Pilsēta atrodas blakus senajai Ugedeja Mongoļu impērijas galvaspilsētai Karakorumai (*Хархорум*). Pilsētas austrumu nomalē atrodas Karakorumas drupas un Erdenedzū klostera muzejs, kas iekļauti UNESCO Pasaules mantojuma objektā «Orhonas ielejas kultūrainava».

## Atsauces

## Ārējās saites
Teodora Hermanovska iela

**Teodora Hermanovska iela** ir iela Rīgā, Zemgales priekšpilsētas Torņakalna apkaimē. Ielas robežas nav saskatāmas dabā, tai nav nevienas adreses un sarkano līniju. Formāli tā sākās krustojumā ar Vienības gatvi un beidzas pie dzelzceļa līnijas Torņakalns—Tukums II sliedēm.

Iela izveidota 2011. gada 5. jūlijā ar Rīgas domes lēmumu Nr.3390. Nosaukta par godu Latvijas Pagaidu valdības pirmajam Satiksmes un darbu ministrim Teodoram Hermanovskim. Kopējais ielas garums ir 253 metri.

## Atsauces
Maskavas kara apgabals

thumb|330px|Maskavas kara apgabala (sarkanā krāsā) teritorija pēc 2024. gada. Nelikumīgi anektētie Ukrainas apgabali iekļauti Dienvidu kara apgabalā
**Maskavas kara apgabals** () ir Krievijas Federācijas Bruņoto spēku militārais apgabals, kuru likvidēja 2010. gadā un atjaunoja 2024. gada 26. februārī.

## Vēsture
[thumb|160px|left|[Krievijas Impērijas armijas kara apgabali (1867)]]
1864. gada augustā izveidoja Krievijas Impērijas armijas Maskavas apgabalu (*Московский военный округ*). Pēc Oktobra revolūcijas 1918. gadā to pārveidoja par Sarkanās armijas Maskavas kara apgabalu, pēc Otrā pasaules kara par PSRS Bruņoto spēku Maskavas kara apgabalu. Pēc PSRS sabrukuma Maskavas kara apgabalā diclocēto karaspēka vienību skatu pakāpeniski samazināja un 2010. gadā to likvidēja.

### Sastāvs (2010)
thumb|330px|Maskavas kara apgabala sauszemes spēku struktūra (2010)
Pirms apgabala likvidēšanas 2010. gadā tajā bija izvietotas šādas vienības:
* 4. gvardes tanku brigāde (*4-я гвардейская танковая бригада*)
* 6. tanku brigāde (*6-я танковая бригада*)
* 5. gvardes motorizētā strēlnieku brigāde (*5-я гвардейская мотострелковая бригада*)
* 9. motorizētā strēlnieku brigāde (*9-я мотострелковая бригада*)
* 27. gvardes motorizētā strēlnieku brigāde (*27-я гвардейская мотострелковая бригада*)
* 16. gvardes speciālā brigāde (*16-я гвардейская бригада специального назначения*)
* 45. artilērijas brigāde (*45-я артиллерийская бригада*)
* 79. artilērijas brigāde (*79-я артиллерийская бригада*)
* 288. artilērijas brigāde (*288-я артиллерийская бригада*)
* 53. pretgaisa raķešu brigāde (*53-я зенитная ракетная бригада*),
* 112. raķešu brigāde (*112-я ракетная бригада*)
* 448. raķešu brigāde (*448-я ракетная бригада*)
* 98. gvardes gaisa desanta divīzija (*98-я гвардейская воздушно-десантная дивизия*)
* 106. gvardes gaisa desanta divīzija (*106-я гвардейская воздушно-десантная дивизия*)

## Pārveide
[thumb|330px|No 2010. līdz 2024. gadam pastāvošais [Rietumu kara apgabals (sarkanā krāsā)]]
No 2010. līdz 2024. gadam Maskavas kara apgabals bija likvidēts, tā teritorijā bija izveidots Rietumu kara apgabals (daļēji) ar štābu Pēterburgā. 2024. gadā no jauna izveidoja Maskavas kara apgabalu.

Maskavas kara apgabalā izvietota 1. gvardes tanku armija (*1-я гвардейская танковая армия*) un 20. gvardes armija (*20-я гвардейская общевойсковая армия*).
Gobi Altajs

**Gobi Altajs** () ir kalnu grēda Mongolijas dienviddaļā, Mongolijas Altaja dienvidaustrumu turpinājums. Administratīvi ietilpst Bajanhongoras, Uvurhangaja, un Dienvidgobi aimakos. Stiepjas apmēram  garumā ziemeļrietumu—dienvidaustrumu virzienā; ziemeļos Ezeru ieleja to atdala no Hangaja, bet austrumos un dienvidos piekļaujas Gobi tuksnesis. Veidots galvenokārt no granītiem, smilšakmeņiem un kaļķakmeņiem. Grēdas augstums ap 1500–2500 m, augstākā virsotne ir Ihbogdūls 3957 m vjl. Ievērojama seismiskā aktivitāte. Ainavā dominē pustuksnesis (ieplakās un kalnu nogāzēs), augstāk — stepe. Gobi Altaja dienvidaustrumu daļā Gurvansaihana kalnos kopš 1993. gada izveidots Gobi Gurvansaihana nacionālais parks.

## Atsauces

## Ārējās saites
Brīnišķīgā jaunā pasaule

"**Brīnišķīgā jaunā pasaule**" (angļu: *Brave New World*) ir Oldesa Hakslija distopisks romāns, kas oriģināli izdots 1932. gadā.

Tas attēlo nākotnes sabiedrību, kurā cilvēki tiek ģenētiski ieprogrammēti, lai pildītu noteiktas sociālās lomas, un kurā laime tiek uzturēta ar narkotiku un izklaides palīdzību. Romāns pēta jautājumus par brīvību, individualitāti un zinātnes attīstības sekām.

## Vēsture
Romāna tapšanas konteksts ir cieši saistīts ar 20. gadsimta sākuma tendencēm. Henrija Forda montāžas līniju ražošanas metodes iedvesmoja Haksliju izveidot pasauli, kurā cilvēki tiek „ražoti” laboratorijās un sadalīti kastās, lai nodrošinātu maksimālu efektivitāti. Tāpat viņu ietekmēja pieaugošā interese par biheiviorismu un psiholoģisko kondicionēšanu, kas redzama romāna sabiedrības uzbūvē — cilvēki tiek ieprogrammēti jau no bērnības, lai pieņemtu savu sociālo lomu bez jebkāda pretestības instinkta.

Romāna nosaukums ir ņemts no Viljama Šekspīra lugas *Vētra* (*The Tempest*), kurā varone Miranda ar sajūsmu izsaucas: *„O brave new world, that has such people in't!”* Šekspīra citāts ironiski kontrastē ar Hakslija attēloto distopisko realitāti, kurā cilvēce ir upurējusi brīvību un individualitāti par labu stabilitātei un baudas kultam.

"Brīnišķīgā jaunā pasaule" bieži tiek salīdzināta ar Džordža Orvela "1984". Kamēr Orvela distopijā cilvēki tiek apspiesti ar bailēm un represijām, Hakslija pasaulē viņi tiek kontrolēti ar izklaidēm, patērēšanu un narkotiku lietošanu. Vēlākajos gados Hakslijs izteicās, ka viņa distopija varētu būt precīzāks nākotnes scenārijs nekā Orvela "1984", jo cilvēkus vieglāk kontrolēt ar izklaidi un patēriņu, nevis ar vardarbīgu apspiešanu.

## Māksla
"Brīnišķīgā jaunā pasaule" ir iedvesmojusi filmas, seriālus, mūziku un pat zinātniskos pētījumus par sabiedrības attīstību. Ir tapušas vairākas ekranizācijas, tostarp 2020. gada TV seriāls *Brave New World*.

## Atsauces

## Ārējās saites
Ezeru ieleja

**Ezeru ieleja** () ir tektoniska ieliece Mongolijas dienviddaļā starp Hangaju ziemeļos un Gobi Altaju dienvidos. Administratīvi ietilpst Bajanhongoras, Uvurhangaja un Dienvidgobi aimakos. Stiepjas apmēram  garumā ziemeļrietumu—dienvidaustrumu virzienā, platums līdz 100 km. Ievērojama seismiskā aktivitāte. Ainavā dominē pustuksnesis un tuksnesis. No Hangaja ielejā noplūst vairākas upes (lielākās ir Ongi, Baidraga un Tuingola), veidojot vairākus saldūdens un sāļūdens ezerus, lielākais no kuriem ir Būncagānnūrs ielejas rietumdaļā.

## Atsauces

## Ārējās saites
Liberālā partija (Kolumbija)

thumb|Partijas emblēma
**Liberālā partija** () ir Kolumbijas politiskā partija, kas dibināta 1848. gadā un pārstāv centriski kreisu ideoloģiju, atbalstot sociālo taisnīgumu un ekonomisko liberalizāciju.

## Ārējās saites
Taisnīguma partija (Argentīna)

thumb|Partijas logo
**Taisnīguma partija** () ir Argentīnas politiskā partija, kas dibināta 1947. gadā un pārstāv peronismu — sociālu, ekonomisku un politisku ideoloģiju, kas apvieno darba ņēmēju tiesības un ekonomisko intervenci ar nacionālismu.

## Ārējās saites
Radikālā pilsoniskā savienība

thumb|Partijas logo
**Radikālā pilsoniskā savienība** (spāņu: *Unión Cívica Radical*) ir Argentīnas politiskā partija, kas dibināta 1891. gadā. Tā pārstāv centriski labēju ideoloģiju, atbalstot demokrātiskas institūcijas, sociālās reformas un politisko līdzdalību.

1928., 1937., 1958. un 1963. gada prezidenta vēlēšanās divas galvenās konkurējošās partijas bija radikāļi. Pēc biedru skaita tā ir otrā lielākā Argentīnas politiskā partija, kurā 2022. gadā bija 1 852 571 biedrs. Tā ir partija, kurai ir visvairāk biedru piecos vēlēšanu apgabalos: Katamarkā, Buenosairesas autonomajā apgabalā, Kordovā, Mendosā un Riodežegro. Valsts līmenī tā kopš 2015. gada ir daļa no koalīcijas *[[Juntos por el Cambio]]*.

## Ārējās saites
Kreiso un darbaļaužu fronte

thumb|250px|Kreiso un darbaļaužu frontes logo

**Kreiso un darbaļaužu fronte** () ir Argentīnas politisko partiju apvienība, kas dibināta 2011. gadā, apvienojoties trim revolucionāro trockistu partijām — Strādnieku partijai (*Partido Obrero*), Sociālistisko darbaļaužu partijai (*Partido de los Trabajadores Socialistas*) un Kreisajiem sociālistiem (*Izquierda Socialista*). 2018. gadā partiju apvienībai pievienojās Darbaļaužu sociālistiskā kustība (*Movimiento Socialista de los Trabajadores*).

## Ārējās saites
Arvaihēra

**Arvaihēra** () ir pilsēta un sums (pagasts) Mongolijas vidienē, Uvurhangaja aimaka administratīvais centrs un lielākā apdzīvotā vieta. Atrodas Hangaja dienvidaustrumu priekškalnēs Ongi upes ielejā  no valsts galvaspilsētas Ulanbatoras. Lopkopības un lauksaimniecības rajona centrs, tradicionāls zirgu sporta centrs.

Par apdzīvotās vietas pirmsākumiem uzskatāms 1726.—1727. gadā dibinātais Gandanpuncogli klosteris. Par patstāvīgu pašvaldību Arvaihēra izveidota 1957. gadā. Kopš 1994. gada aimaka centrs.

## Atsauces

## Ārējās saites
Polija Eirovīzijas dziesmu konkursā

**[[Polija]] [[Eirovīzijas dziesmu konkurss|Eirovīzijas dziesmu konkursā]]** ir piedalījusies 26 reizes, debitējot 1994. gada konkursā, kad Poliju pārstāvēja Edita Gurņaka ar dziesmu *To nie ja!*. Šajā gadā Polija sasniedza savu augstāko panākumu Eirovīzijā, iegūstot 2. vietu.

## Polijas pārstāvji Eirovīzijā
:  *Uzvarētāji*
:  *Otrā vieta*
:  *Trešā vieta*
:  *Pēdējā vieta*
:  *Nekvalificējās finālam*

}
| colspan="6" 
|- 
| align="center" |  2014
| Donatans un *[[Cleo]]*
| *My Słowianie – We Are Slavic*
| Poļu,angļu
| align="center" | 14.
| align="center" | 62
| align="center" | 8.
| align="center" | 70
|-
| align="center" |  2015
| Monika Kušinksa
| *In the Name of Love*
| Angļu
| align="center" |7.
| align="center" |106
| align="center" |8.
| align="center" |57
|-
| align="center" |  2016
| Mihals Špazks
| *Color of Your Life*
| Angļu
| align="center" | 8.
| align="center" | 229
| align="center" | 6.
| align="center" | 151
|-
| align="center" |  2017
| Kasja Mosa
| *Flashlight*
| Angļu
| align="center" | 22.
| align="center" | 64
| align="center" | 9.
| align="center" | 119
|- bgcolor="#FFCDBD"
| align="center" |  2018
| ''Gromee'' pied. Lūkass Meijers
| *Light Me Up*
| Angļu
| colspan="2" rowspan="2" 
| align="center" | 14.
| align="center" | 81
|- bgcolor="#FFCDBD"
| align="center" |  2019
| *[[Tulia]]*
| *Fire of Love (Pali się)*
| Poļu,angļu
| align="center" | 11.
| align="center" | 120
|-
| 
| Alicja Šempliņska
| *Empires*
| Angļu
| colspan="4" 
|- bgcolor="#FFCDBD"
| align="center" |  2021
| Rafals
| *The Ride*
| Angļu
| colspan="2" 
| align="center" | 14.
| align="center" | 35
|-
| align="center" |  2022
| Očmans
| *River*
| Angļu
| align="center" | 12.
| align="center" | 151
| align="center" | 6.
| align="center" | 198
|-
| align="center" |  2023
| Blanka
| *Solo*
| Angļu
| align="center" | 19.
| align="center" | 93
| bgcolor="#cc9966" align="center" | 3.
| bgcolor="#cc9966" align="center" | 124
|- bgcolor="#FFCDBD"
| align="center" |  2024
| Luna
| *The Tower*
| Angļu
| colspan="2" 
| align="center" | 12.
| align="center" | 35
|-
| align="center" |  2025
| Justina Stečkovska
| *Gaja*
| Poļu,angļu
| align="center" | 14.
| align="center" | 156
| align="center" | 7.
| align="center" | 85
|-
| align="center" |  2026
| Alicja
| *Pray*
| Angļu
| align="center" | 
| align="center" | 
| align="center" | 
| align="center" | 
|}
Republikāņu priekšlikums (Argentīna)

**Republikāņu priekšlikums** (), saīsināti **PRO**, ir Argentīnas politiskā partija, kas kā alianse izveidota 2005. gadā, bet 2010. gadā pārveidota par politisko partiju. Tā pārstāv labēju ideoloģiju, atbalstot ekonomisko liberalizāciju, brīvo tirgu un uzņēmējdarbības attīstību.

Partijas vadītājs ir bijušais Argentīnas prezidents Maurisio Makri, kurš ir partijas prezidents kopš 2024. gada maija.

PRO pārvaldījis Buenosairesas pilsētu kopš 2007. gada un kopā ar Radikālo pilsonisko savienību un pilsonisko koalīciju ARI izveidoja politisko partiju apvienību *[[Cambiemos]]*, ar kuru viņi uzvarēja 2015. gada vispārējās vēlēšanās.

## Atsauces

## Ārējās saites

*
Strādnieku partija (Brazīlija)

**Strādnieku partija** () ir Brazīlijas politiskā partija, kas dibināta 1980. gadā un pārstāv kreiso ideoloģiju, atbalstot sociālistisku ekonomikas modeli un strādnieku tiesības.

## Ārējās saites
Sociāldemokrātiskā partija (Brazīlija)

**Sociāldemokrātiskā partija** () ir Brazīlijas politiskā partija, kas dibināta 1988. gadā un pārstāv centriski labēju ideoloģiju, apvienojot sociālo demokrātiju un tirgus ekonomiku.

## Ārējās saites
Progresīvā partija (Brazīlija)

**Progresīvā partija** () ir Brazīlijas politiskā partija, kas dibināta 1995. gadā un pārstāv labēju ideoloģiju, atbalstot konservatīvas vērtības un ekonomisko liberalizāciju.

## Ārējās saites
Brazīlijas Demokrātiskā kustība (1966)

thumb|Partijas logo
**Brazīlijas Demokrātiskā kustība** () ir Brazīlijas politiskā partija, kas dibināta 1966. gadā un pārstāv centrisku ideoloģiju, veicinot demokrātiskus procesus un politisko plurālismu.

1988. gadā PMDB sašķelšanās rezultātā izveidojās Brazīlijas Sociāldemokrātu partija (PSDB), ko veidoja toreizējais sociāldemokrātu spārns un partijas intelektuāļi, kas bija saistīti ar bijušo Sanpaulu gubernatoru Franko Montoro.

MDB simbols ir līdzīgs Argentīnas politiskās partijas *[[Radikālā pilsoniskā savienība|Unión Cívica Radical]]* simbolam.

## Ārējās saites
Portugāles Komunistiskā partija

**Portugāles Komunistiskā partija** () ir 1921. gadā dibināta Portugāles politiskā partija, kas pārstāv marksisma-ļeņinisma ideoloģiju un par savas darbības mērķi pasludinājusi strādnieku šķiras tiesību aizstāvību un Portugāles virzību uz plānveida ekonomiku.

Portugālē partija bija aizliegta no 1926. gada, kad valsts apvērsumā pie varas nokļuva labējie nacionālisti, līdz 1974. gadam, kad Portguālē norisinājās Neļķu revolūcija, kurā kreisi noskaņotie armijas virsnieki gāza pie varas esošo konservatīvo *[[Estado Novo]]* režīmu.

## Ārējās saites
Vaiņodes iela (Daugavpils)

**Vaiņodes iela** ir iela Daugavpilī, kas savieno Jauno Stropu apkaimi ar Ķīmiķu ciematu. Vaiņodes iela sākas krustojumā ar Dzintaru ielu, ved dienvidrietumu virzienā un beidzas krustojumā ar Višķu ielu, kur ceļš turpinās kā Jātnieku iela. Gandrīz visā garumā Vaiņodes iela attiecas uz Jaunajiem Stropiem, bet neliels posms pēc krustojuma ar Loģistikas ielu pieder Ķīmijas apkaimei.

Vaiņodes iela iet cauri mežam un pārsvarā neapbūvēta, izņemot posmu ielas sākumā, kur ir dažas dzīvojamas mājas un Daugavpils Stropu pamatskola. Mežā netālu no ielas atrodas Stropu aktīvās atpūtas un sporta trase.

Vaiņodes iela ir pilsētas nozīmes maģistrālā iela. Ielas garums ir aptuveni 1710 metri, visā garumā ielai ir asfalta segums. Satiksmes kustība norit abos virzienos, pa vienu joslu katrā virzienā.

2023. gadā Vaiņodes ielā tika atklāta tramvaja līnija, kur sāka kursēt 3. tramvaju maršruts, bet no 2024. gada 25. janvāra tika ieviests arī jaunais 5. maršruts. Arī pa Vaiņodes ielu kursē 2., 2A., 3., 11., 12B., 14., 22. un 23. maršruta autobusi.

Vaiņodes iela izveidota 20. gadsimta pirmajā pusē Stropu vasarnīcu ciematā. Sākumā tās nosaukums bija **2. šķērsiela**, bet  ielai piešķirts tagadējais nosaukums, kas vairs nav mainījies.

## Ielu savienojumi
Vaiņodes iela ir savienota ar šādām ielām:
* Dzintaru iela (T veida krustojums)
* Turaidas iela
* Krimuldas iela (T veida krustojums)
* Tērvetes iela (T veida krustojums)
* Priedaines iela (savienojums vēl nav izbūvēts)
* Loģistikas iela (T veida krustojums)
* Višķu iela
* Jātnieku iela (ielas turpinājums)

## Atsauces
Zelma Brauere

**Zelma Brauere** (1900. gada 3. marts — 1977. gada 1. jūnijs), bija latviešu filoloģe un modele 5 latu monētai, ko izstrādāja Rihards Zariņš. 20. gadsimta 20. – 30. gados bija Latvijas Valstspapīru spiestuves korektore. Mirusi 1977. gada 1. jūnijā ceļu satiksmes negadījumā. Apglabāta Lāčupes kapos, Rīgā.

## Atsauces
Maria Kallastu

**Maria Kallastu** (stilizēta kā ***maria kallastu***) (dzimusi  Helsinkos, Somijā) ir igauņu ritmblūza un popmūzikas dziedātāja.

## Karjera
2021. gada 13. novembrī Maria Kallastu izdeva savas debijas singlu *Curtains*. 2023. gada rudenī izdeva debijas EP *WHITENOISE*.

*Nublu* un Marias dziesma *push it* tās iznākšanas dienā, 2024. gada 31. maijā, straumēšanas platformā *[[Spotify]]* tika noklausīta  reizi. Neviena Igaunijā radīta dziesma tik daudz reižu pirmajā dienā nav noklausīta valstī reģistrētajos *Spotify* kontos.

## Personīgā dzīve
Maria Kallastu 2019. gadā absolvējusi Pērnavas Sītevakas humanitāro ģimnāziju. Viņas tēvs ir diriģents un komponists Andruss Kallastu, bet māte – operdziedātāja Kai Kallastu.

## Atzinība
Marias Kallastu un *Nublu* dziesma *push it* uzvarēja 2024. gada konkursā *Radio 2* Gada hīts, savācot 9014 balsis.

2025. gadā, kopā ar *Nublu*, dziesma *push it* ieguva divas balvas: Igaunijas mūzikas balvu pasniegšanas ceremonijā, kategorijās Gada mūzikas video un Gada dziesma.

## Atsauces